《赠圭峰禅师（一作寄圭峰宗密师）》
唐代·无可

绝壑禅床底，泉分落石层。雾交高顶草，云隐下方灯。

朝满倾心客，溪连学道僧。半旬持一食，此事有谁能。

作者简介：无可，唐代诗僧，俗姓贾，范阳（今河北涿州）人，贾岛从弟。少年时出家为僧，尝与贾岛同居青龙寺，后云游越州、湖湘、庐山等地。大和年间，为白阁寺僧。与姚合过往甚密，酬唱至多。又与张籍、马戴等人友善。无可攻诗，多五言，与贾岛、周贺齐名。亦以能书名，效柳公权体。